CELEX: 32022D0513
Language: et
Date: 2022-03-29 00:00:00
Title: Poliitika- ja Julgeolekukomitee otsus (ÜVJP) 2022/513, 29. märts 2022, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2021/1748 (EUNAVFOR MED IRINI/2/2022)

31.3.2022   
               
               
                  ET
               
               
                  Euroopa Liidu Teataja
               
               
                  L 103/12
               
            
         POLIITIKA- JA JULGEOLEKUKOMITEE OTSUS (ÜVJP) 2022/513,
         29. märts 2022,
         millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2021/1748 (EUNAVFOR MED IRINI/2/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 31. märtsi 2020. aasta otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI), (1) eriti selle artikli 8 lõiget 2,
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI), mida juhib ELi operatsiooni ülemana kontradmiral Fabio AGOSTINI.
                  
               
                     (2)
                  
                  
                     Otsuse (ÜVJP) 2020/472 kohaselt volitas nõukogu poliitika- ja julgeolekukomiteed tegema otsuseid EUNAVFOR MED IRINI ELi vägede juhataja nimetamise kohta.
                  
               
                     (3)
                  
                  
                     Poliitika- ja julgeolekukomitee võttis 28. septembril 2021 vastu otsuse (ÜVJP) 2021/1748, (2) millega nimetati EUNAVFOR MED IRINI ELi vägede juhatajaks kommodoor Michail MAGKOS.
                  
               
                     (4)
                  
                  
                     Itaalia sõjaväevõimud tegid 14. märtsil 2022 ettepaneku nimetada kommodoor Michail MAGKOSE järglasena EUNAVFOR MED IRINI ELi vägede juhatajaks alates 1. aprillist 2022 mereväekapten Fabrizio RUTTERI. Kõnealused sõjaväevõimud on teatanud, et kapten Fabrizio RUTTERI nimetamisel ELi vägede juhatajaks edutatakse ta kontradmiraliks.
                  
               
                     (5)
                  
                  
                     ELi sõjaline komitee toetas 16. märtsil 2022 Itaalia sõjaväevõimude soovitust.
                  
               
                     (6)
                  
                  
                     Tuleks vastu võtta otsus kontradmiral Fabrizio RUTTERI ametisse nimetamise kohta.
                  
               
                     (7)
                  
                  
                     Otsus (ÜVJP) 2021/1748 tuleks kehtetuks tunnistada.
                  
               
                     (8)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhatajaks nimetatakse alates 1. aprillist 2022 kontradmiral Fabrizio RUTTERI.
         
         
            Artikkel 2
            Otsus (ÜVJP) 2021/1748 (EUNAVFOR MED IRINI/4/2021) tunnistatakse kehtetuks.
         
         
            Artikkel 3
            Käesolev otsus jõustub selle vastuvõtmise päeval.
            Seda kohaldatakse alates 1. aprillist 2022.
         
         
            Brüssel, 29. märts 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 101, 1.4.2020, lk 4.
         
            (2)  Poliitika- ja julgeolekukomitee 28. septembri 2021. aasta otsus (ÜVJP) 2021/1748, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2021/561 (EUNAVFOR MED IRINI/4/2021) (ELT L 350, 4.10.2021, lk 7).